**Nome do proxecto**:

Cultura latente: O papel da muller rural no Entroido.

**Obxectivos do proxecto**:

* *Sociais/ambientais:*
* Poñer en valor o papel da muller no Entroido.
* Favorecer un punto de encontro entre disintas xeracións.
* Fomentar a autonomía e individualidade da xente moza e da xente maior.
* *De aprendizaxe:*

1. Aprendizaxe dos/as alumnos/as:

* Traballo en equipo.
* Coñecemento da contorna e da súa historia e cultura.

1. Aprendizaxe das mulleres participantes:

* Enriquecemento mediante o traballo interdisciplinar e interxeneracional.

1. Aprendizaxe das entidades colaboradoras:

* Visibilidade ao traballo realizado.
* Novas oportunidades con distintos colectivos.

**Participantes**

* **Colectivo/s**: FEMURO (Federación de Mulleres Rurais de Ourense) e IES Castro de Baronceli.
* **Profesorado**: un/unha profesor de Educación en los Medios de Comunicación e Web Social e outro/a de Servizos Educativos e Culturais na Educación Social (Ademáis do profesorado de TIC´s e Deseño Gráfico do centro IES Castro de Baronceli).
* **Estudantes**: estudantes de 3º ESO de TIC´s e Deseño Gráfico.
* **Outras persoas da comunidade que poidan participar:** como poderían ser a participación voluntaria dalgunhas asociacións como a Asociación Cultural do Cigarrón.

**Breve descrición do proxecto**:

O traballo consiste na creación dun vídeo curto de caracter documental que será realizado polos/as alumnos/as de 3º da ESO do IES Castro de Baronceli (Queizás), centro que corresponde ao alumnado de Oímbra, lugar no que se centra o traballo. As persoas participantes, divididos por grupos, realizarán unha serie de tarefas segundo a súas habilidades que resultarán na rodaxe dun documental que terá como tema o papel da muller no Entroido en Oímbra.

A actividade será de caracter voluntaria tanto para as mulleres de FEMURO como para os/as alumnos/as do centro citado. Isto débese a que a intención de esta actividade é a de fomentar a autonomía e favorecer un punto de encontro entre xeracións afastadas. Por tanto, non podemos fomentar a autonomía impondo unha actividade que, ademáis, non obterá bos resultados pois sería levada a cabo con desdén e sen motivación por ningunha das partes implicadas (tanto xóvenes coma xente maior).

O documental proxectarase no CEIP Oímbra o mércores de cinsa, que é o último día de Entroido. O espazo será debidamente acondicionado para a ocasión, para que todo/ aquel/a que desexe velo poida facelo. Ao final da estrea, realizarase unha charla-coloquio onde representantes por unha banda, da xente moza e por outra, da xente maior que realizaron o documental explicarán como foi o proceso de creación e mais responderán as distintas preguntas que poida ter o público.

**Función do estudantado**:

O alumnado dividarase en grupos de traballo, nos cales realizarán as seguintes funcións:

- Entrevistadores/as: persoas encargadas de realizar as preguntas para guiar a “historia de vida” que conten as mulleres sobre o Entroido.

- Coordinadores/as: persoas que se encargan de organizar aos demáis grupos.

- Editores/as: persoas que realizarán a montaxe do documental.

- Cámaras: persoas que grabarán o documental, o proceso do mesmo e que sacarán fotos para dar a coñecer o seu traballo.

- Son: persoas encargadas de grabar o audio do documental e de elexir a música para o mesmo.

- Redes sociais: será o grupo responsable de levar as contas de redes sociais onde se publiquen as novas sobre a realización do documental e as fotos e vídeos do proceso de creación.

- Publicidade: este grupo realizará o papel de escoller o tipo de marketing para difundir o documental.

**Axuda que se lle da ao estudantado para facer a súa función**:

A proposta viría da man da USC en colaboración con FEMURO, e a súa vez co centro IES Castro de Baronceli. Ofréceselles ós/ás a oportunidade de elexir o grupo de traballo, no que como explicamos anterioremente, realizarán unhas tarefas específicas acompañados/as do profesorado do centro durante as tarefas de edición, organización, etc. e acompañados das persoas coordinadoras de FEMURO. O profesorado da USC fará algunha intervención para guiar o alumnado na evolución do seu traballo.

**Axuda que se lle da ao estudantado enfocada á súa aprendizaxe:**

O que deben facer enfocado a súa aprendizaxe. ademáis dos traballos máis mecánicos como os que nomeábamos anteriormente de edicion, difusión, entrevistas… Tamén nos interesa que se formen na cultura local e que asimilen conceptos relacionados co traballo interxeneracional como comunidade.

**Avaliación:**

Para a realización da avaliación desta actividade faremos unha breve enquisa a todos/as os/as que asistan ao estreo a cal deberá ser entregada ao saír do recinto deixándoa enriba da cadeira na que estaban.

Para avaliar se a actividade tivo éxito entre quenes a realizaron, teremos unha reunión onde poderán expor a súa opinión e experiencia que axudará á hora de recoller información ás coordinadoras e saber que cousas mellorar ou modificar en futuras intervencións.